Reto Berra

Reto Berra (sündinud 3. jaanuaril 1987 Bülachis) on Šveitsi jäähokimängija, kes mängib väravavahina Šveitsi kõrgliiga klubis HC Fribourg-Gottéron.

Šveitsi kõrgliigas debüteeris ta hooajal 2005–06 ZSC Lionsi meeskonnas. Hooajal 2008–09 tuli ta Šveitsi meistriks HC Davosiga. Aastatel 2009–2013 mängis ta Šveitsi kõrgliiga klubis EHC Biel esiväravavahi kohal. Hooaegadel 2011–12 ja 2012–13 valiti Berra Šveitsi kõrgliiga hooaja parimaks väravavahiks.

2006. aastal valis St. Louis Blues ta NHL-i draftis 106. valikuna. Põhja-Ameerikasse suundus ta mängima hooajal 2013–14. NHL-is mängis ta aastatel 2013–2018 kokku neljas klubi: Calgary Flames, Colorado Avalanche, Florida Panthers ja Anaheim Ducks. Lisaks mängis ta viies American Hockey League'i klubis. 16. jaanuaril 2015 lõi ta Lake Erie Monstersis mängides värava Chicago Wolvesi vastu.

Alates hooajast 2018–19 mängib ta Fribourg-Gottéronis. Hooaegadel 2019/20 ja 2021/22 valiti Berra Šveitsi kõrgliiga hooaja parimaks väravavahiks ja liigahooaja sümboolsesse koosseisu.https://www.eliteprospects.com/player/11986/reto-berra (vaadatud 26.4.2023)

Aastatel 2013 ja 2018 võitis ta Šveitsi jäähokikoondise koosseisus hõbemedali. Taliolümpiamängudel on ta osalenud Šveitsi koondises 2014. ja 2022. aastal.

 Viited 

 Välislingid 

 Reto Berra NHL.com lehel
 Reto Berra hockeydb.com lehel

Kategooria:Šveitsi jäähokiväravavahid
Kategooria:Calgary Flamesi mängijad
Kategooria:Colorado Avalanche'i mängijad
Kategooria:Florida Panthersi mängijad
Kategooria:Anaheim Ducksi mängijad
Kategooria:ZSC Lionsi mängijad
Kategooria:HC Davosi mängijad
Kategooria:EV Zugi mängijad
Kategooria:EHC Bieli mängijad
Kategooria:HC Fribourg-Gottéroni mängijad
Kategooria:Sündinud 1987